
	ROMÂNIA										
	JUDEȚUL VRANCEA				 			Anexa nr.2 
CONSILIUL JUDEȚEAN 				la Hotărârea nr. 186 din 29.07.2026      


JUDEȚUL VRANCEA                                            SPITALUL JUDEȚEAN DE URGENȚĂ
CONSILIUL JUDEȚEAN 				“SF. PANTELIMON” FOCȘANI
 Nr.	 ………………                                                          Nr…………………..
                                                                                                    
 									


CONTRACT DE COMODAT
Între:

UNITATEA ADMINISTRATIV-TERITORIALĂ Județul Vrancea, cu sediul în municipiul Focșani, strada Cuza Vodă, nr.56, județul Vrancea, cod poștal 620034, telefon 0237616800, e-mail: contact@cjvrancea.ro, cu cod unic de înregistrare 4350394, reprezentată legal prin domnul Nicușor HALICI, având funcția de Președinte, în calitate de comodant,
și
SPITALUL JUDEȚEAN DE URGENȚĂ „SF. PANTELIMON” FOCȘANI, cu sediul în municipiul Focșani, str. Cuza Vodă nr. 50–52, județul Vrancea, cod poștal 620034, cod fiscal 4350505, telefon 0237 625 000, fax 0237 625 191, e-mail secretariat@spitalvn.ro, reprezentat legal prin domnul Manager Florin MONAC, în calitate  comodatar,

s-a convenit încheierea prezentului contract după cum urmează:

ART. 1. OBIECTUL CONTRACTULUI
Obiectul contractului îl constituie folosința gratuită, către și în beneficiul comodatarului, a terenului în suprafață de 1500 mp, identificat potrivit anexei la prezentul contract, imobil teren aflat în domeniul public al județului Vrancea și administrarea Consiliului Județean Vrancea . 

ART. 2. DURATA CONTRACTULUI 
Contractul se încheie pe o perioadă de 10 ani, cu începere de la data înregistrării și semnării lui de către ambele parți, dar nu mai târziu de 30 de zile de la comunicarea Hotărârii Consiliul Județean Vrancea nr._______ privind darea în folosință gratuită a terenului în suprafață de 1500 mp, aflat în domeniul public al Județului Vrancea, către Spitalul Județean de Urgență "Sf. Pantelimon" Focșani.

 ART. 3. DREPTURILE COMODATARULUI
Pe perioada comodatului,  comodatarul are drept de folosință gratuită asupra imobilului teren menționat în anexă, în vederea construirii unei platforme betonate, pentru buna funcționare a Spitalului Județean de Urgență "Sf. Pantelimon" Focșani. 

ART. 4. OBLIGAȚIILE COMODATARULUI
(1) Comodatarul se obligă ca în momentul preluării terenului mai sus menționat să îl folosească potrivit destinației în vederea căreia a fost acordată folosința gratuită, cu toată diligența unui bun proprietar, în conformitate cu obiectul său de activitate, scop în care:
 -    să folosească terenul  numai potrivit destinaţiei determinate prin acordul părţilor, să nu modifie bunul, în parte ori în integralitatea lui și să nu schimbe destinația acestuia;
· orice modificare, investiție, modernizare sau îmbunătățire asupra terenului se vor face din veniturile comodatarului, iar investițiile rezultate rămân în proprietatea județului Vrancea;
· să nu producă distrugeri, degradări sau dezmembrări imobilului;
· să despăgubească proprietarul de eventualele daune produse imobilului din folosința sa;
·  dacă pentru daunele produse terenului,  nu pot fi identificate persoanele fizice sau juridice vinovate, comodatarul este direct răspunzător;
· să nu înstrăineze, să nu subînchirieze și să nu dea în folosință altor persoane  bunul pe toată durata contractului, fără aprobarea prealabilă a comodantului și cu respectarea dispozițiilor în vigoare;
· să suporte orice cheltuieli de întreținere a bunului, potrivit destinației sale;
· să prezinte anual, Consiliului Județean Vrancea, rapoarte privind activitatea de utilitate publică desfăşurată, gradul de implementare la nivelul colectivităţii, precum şi prognoze şi strategii pentru perioada următoare;
· să permită accesul pentru efectuarea controlului asupra bunurilor;
· la încetarea folosinţei gratuite, să restituie bunul în starea în care l-a primit, în afară de ceea ce a pierit sau s-a deteriorat din cauza vechimii, şi liber de orice sarcini, pe bază de protocol de predare-primire.
(2) Alte obligații:
Folosinţa dobândită în baza prezentului contract nu poate fi transmisă, nici oneros şi nici cu titlu gratuit, unei alte persoane.
Titularul dreptului de folosinţă gratuită are obligaţia de a informa Consiliul Județean Vrancea cu privire la orice tulburare adusă dreptului de proprietate publică, precum şi la existenţa unor cauze sau iminenţa producerii unor evenimente de natură să conducă la imposibilitatea exploatării bunului.

    ART. 5. OBLIGAȚIILE COMODANTULUI
(1) Comodantul se obligă să ofere spre folosință comodatarului spațiul menționat, în condițiile stabilite prin contract și să nu tulbure posesia acestuia.
(2) Comodantul își rezervă dreptul de a vizita spațiul periodic cel puțin o dată la 3 luni, cu înștiințarea prealabilă a comodatarului cu 24 de ore înainte,  pentru a verifica modul în care sunt respectate condiţiile de folosinţă stabilite prin actul de dare în folosinţă gratuită şi prin lege.
(3) Comodantul are obligația să solicite încetarea folosinţei gratuite şi restituirea bunului, atunci când interesul public legitim o impune.

ART. 6. ÎNCETAREA CONTRACTULUI
Contractul încetează în următoarele cazuri: 
· prin acordul ambelor părţi;
· prin denunțare unilaterală cu un preaviz de 30 zile calendaristice;
· alte situații prevăzute de legislația în vigoare.

   ART. 7. AMENDAMENTE
Părțile au dreptul, pe durata îndeplinirii contractului, de a conveni la modificarea clauzelor prin acte adiționale semnate de reprezentanții legali ai acestora.

   ART. 8. NOTIFICĂRILE ÎNTRE PĂRȚI
Orice notificare adresată de una dintre acestea celeilalte este valabil îndeplinită dacă va fi transmisă în scris, prin e-mail, fax, scrisoare recomandată cu confirmare de primire la adresa prevăzută în partea introductivă a prezentului contract.
Orice modificare a adresei de corespondență a oricăreia dintre părţi va fi comunicată celeilalte părţi în termen de o zi de la data modificări.

   ART. 9. FORŢA MAJORĂ
Forţa majoră, ca eveniment extern, imprevizibil, absolut invincibil şi inevitabil, este constatată de o autoritate competentă. Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.
Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.
Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi de a lua orice măsuri care îi stau la dispoziţie în vederea limitării consecinţelor.
Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna dintre părţi să poată pretinde celeilalte daune-interese.




    ART.10. LITIGII
Prezentul contract este întemeiat pe buna-credință și acordul de voință al părților, care vor încerca să soluționeze pe calea negocierii dificultățile de punere în aplicare a prezentului contract. 
Cele două părți se angajează să se informeze reciproc în legătură cu derularea contractului și să se înștiințeze reciproc de apariția unor probleme ce pot apărea în decursul executării contractului, pentru a se pune de acord în timp util în vederea găsirii unei soluții corespunzătoare. 
Nerespectarea obligațiilor contractuale de către una dintre părți va atrage răspunderea civilă sau contravențională, dacă nu sunt săvârşite în astfel de condiţii încât să fie considerate, potrivit legii penale, infracţiuni, în conformitate cu prevederile Codului Civil și ale OUG nr.57/2019 privind Codul administrativ, cu modificările și completările ulterioare, și se pot adresa instanțelor judecătorești competente.

    ART.11. CLAUZE SPECIALE ȘI FINALE
Predarea-primirea a terenului  care face obiectul prezentului contract se face pe bază de proces-verbal de predare-primire. 
Încheiat astăzi, ........................., în două exemplare originale. 

   COMODANT,	                    		                                   COMODATAR,
  JUDEȚUL VRANCEA				SPITALUL JUDEȚEAN DE URGENȚĂ
CONSILIUL JUDEȚEAN				       “SF. PANTELIMON” FOCȘANI
       PREȘEDINTE					  		          MANAGER
   Nicușor HALICI					                          Florin MONAC


SERVICIUL JURIDIC			        DIRECTOR FINANCIAR CONTABIL,

SERVICIUL FINANCIAR CONTABIL

SERVICIUL ADMINISTRARE PATRIMONIU


Preşedintele
Consiliului Judeţean Vrancea,
Nicușor HALICI
                                      
                                                                                                            Contrasemnează, 
                                                                                               Secretar general al judeţului
                                                                                                                Raluca Dan

